เนื่องจากอากาศที่ร้อนมากกกกก และความเครซี่ของคุณพี่สาวสุดที่รักกับน้ำแข็งไสก็ไม่มีทีท่าจะลดลงตามอุณหภูมิ เราเลยต้องเดินมารับลมหิมะจิบน้ำแข็งไสเย็นๆกันที่ร้าน Snowfall ค่ะ

ร้าน Snowfall House นี้ตั้งอยู่บนชั้น 4 ของสยาม สแควร์วัน ตรงข้ามกับร้านกาโต้ว เข้ามาแล้วก็ทราบเลยว่าทำไมใช้ชื่อ Snowfall เพราะที่ร้านจะมีมุมสร้างหิมะตกในร้าน ให้บรรยากาศเกาหลีแบบสุดๆ (ขาดแต่โอปป้าหล่อๆนั่นแหละ) พ่วงไปด้วยมุมคล้องกุญแจฟรุ้งฟริ้ง อร้ายยย~~~อยากไปเกาหลีหรอ เข้าร้านนี้แก้ขัดไปก่อนละกัน

สำหรับเมนูน้ำแข็งไสหรือที่เกาหลีเค้าเรียกๆว่าบิงซู ที่เราสั่งมาลองวันนี้ เป็นรส Choco Bingsu (size M - 180฿) ถ้วยใหญ่โต วิธีการสั่ง เค้าให้เราเดินไปดูเมนูพร้อมกับสั่งที่เค้าเตอร์ได้เลย จากนั้นเค้าก็จะให้แท่นกลมมานั่งรอ ถึงคิวเมื่อไหร่ เจ้าเครื่องที่ว่าก็จะสั่นครืดๆ เตือนให้เราเดินไปรับที่เค้าเตอร์ ซึ่ง .... ถ้วยใหญ่มากกกก แนะนำว่าให้มาทานขั้นต่ำสามคนนะคะ จะได้เฉลี่ยๆกันกำลังดี

สำหรับ Choco Bingsu ที่สั่งมาชิม เป็นน้ำแข็งไสนุ่ม ทานแล้วไม่รู้สึกถึงเกล็ดน้ำแข็งเลย ราดมาด้วยโกโก้และช็อคโกแลตซอส ท้อปปิ้งด้วยไอศกรีมช็อคโกแลตรสเข้ม วิปครีมและบราวนี่ ทานๆไปสักพักแนะนำให้แหวกกลางยอดภูเขาดูจะพบว่ามีไอศกรีมอยู่ตรงกลางข้างในด้วย เออคือดี ทานแล้วสดชื่น แถมน้ำแข็งก็ได้รสชาติน้ำราดและช็อคโกแลตเต็มเม็ดเต็มหน่วยดีตลอดการกิน เข้ากันดีกับไอศกรีม แถมด้วยื้อปปิ้งอย่างบราวนี่แกล้มไปด้วย อร่อยนะ เหมาะกับหน้าร้อนนี้สุดๆ 

อ้อ! ยังไม่พอค่ะ ที่ร้านคงทนกับการเม้าท์แตกของเราไม่ไหวจนต้องยก Apple Crumble ชิ้นสามเหลี่ยมพร้อมซอสราดมาให้ลองชิมดู ตัวครัมเบิ้ลดูจะนิ่มไปนิดค่ะ ไม่กรอบร่วนเท่าไหร่ (เราชอบแบบร่วนๆอ่ะ) ส่วนไส้แอปเปิ้ลอร่อยกำลังดีไม่หวานเกิน เข้ากับซอสราดที่ให้รสนม 

ใครสนใจมาลองดูค่ะร้านนี้ :))